Inter cæteras elemosynas, quæ factæ sunt Ecclesiæ Besuensi, notum sit omnibus fidelibus, quod Wido Miles de Insula Bollini, dedit Deo, et sancto Petro, et Besuensi Ecclesiæ, quidquid habebat, vel habere existimabat ab antecessoribus suis in Lixiaco, pro remedio animæ suæ, suorumque antecessorum fidelium. Et hoc factum est antequam pergeret Jherusalem. Postquam hoc iter cœpit, et obbitum suum cognovit, remisit sancto Petro, et Besuensi Ecclesiæ, per socios suos, Hugonem Militem de Excuviliaco, et per Constancium de Diniaco sex uncias auri, et elemosynam suam, quam fecerat de Lixiaco; et elemosynam matris suæ de Flexo, concessit sancto Petro, et Besuensi Ecclesiæ, habere in perpetuum. Signum Widonis Militis, qui hoc donum fecit. Sign. Hugonis Militis. Sign. Constantii. Sign. Stephani Abbatis. Sign. Wilenci Prioris. Sign. Albrici Captivi, et aliorum multorum.